മഹൻകാളി സീതാരാമ റാവു

ഇന്ത്യൻ പ്രധാനമന്ത്രി  ജവഹർലാൽ നെഹ്റുവിന്റെ മുഖ്യ ഡോക്ടറും ഇന്ത്യൻ രാഷ്ട്രപതി രാജേന്ദ്ര പ്രസാദിന്റെ ഓണററി ഡോക്ടറും എന്ന നിലയിൽ പ്രശസ്തനാണ് കേണൽ മഹൻകാളി സീതാരാമ റാവു FRCP (1906-1977).

ഒരു ദരിദ്ര കുടുംബത്തിൽ ജനിച്ച റാവു ചെന്നൈയിലെ മുത്തിയാൽപേട്ട് ബോയ്സ് സ്കൂളിൽ സെക്കണ്ടറി സ്കൂൾ വിദ്യാഭ്യാസം പൂർത്തിയാക്കി. തുടർന്ന് മദ്രാസ് മെഡിക്കൽ കോളേജിൽ മെട്രിക്കുലേറ്റ് ചെയ്തു. അദ്ദേഹം 1929-ൽ എം.ബി.ബി.എസ്  ലഭിച്ച അദ്ദേഹത്തിന് ഏതാനും വർഷങ്ങൾക്കു ശേഷം ഡോക്ടർമാരുടെ റോയൽ കോളേജ് ഓഫ് ഫിസീഷ്യൻസിൽ അംഗത്വം ലഭിച്ചു.  1936 ൽ റാവു ഇന്ത്യൻ സൈന്യത്തിൽ ആദ്യമായി കമ്മീഷൻ സ്വീകരിച്ചു. രണ്ടാം ലോകമഹായുദ്ധസമയത്ത് ഇന്ത്യയുടെ പേർഷ്യ-ഇറാഖ് സേനയിൽ മെഡിക്കൽ സ്പെഷ്യലിസ്റ്റായി സേവനമനുഷ്ഠിച്ചു.

1954 ൽ റാവു സൈന്യം വിട്ട് ന്യൂഡൽഹിയിലെ സഫ്ദർജാംഗ് ഹോസ്പിറ്റലിൽ മെഡിസിൻ ഹെഡ് ആയി സേവനമനുഷ്ഠിച്ചു. ഡെൽഹി സർവകലാശാലയിൽ മെഡിസിൻ ഫാക്കൽറ്റിയായി പ്രവർത്തിച്ചു. 1952-1964 വരെ അദ്ദേഹം പ്രധാനമന്ത്രി നെഹ്‌റുവിന്റെ വ്യക്തിഗത വൈദ്യനും 1962 മുതൽ പ്രസിഡണ്ടിന്റെ ഓണററി ഫിസിഷ്യനുമായിരുന്നു.

1962 ൽ കേണൽ. റാവുവിന് വൈദ്യശാസ്ത്രരംഗത്തെ വിശിഷ്ട സേവനത്തിനുള്ള ഇന്ത്യയുടെ പത്മഭൂഷൺ അവാർഡ് ലഭിച്ചു.  1964 ൽ ബ്രിട്ടനിലെ ഹൈക്കമ്മീഷണറുടെ മെഡിക്കൽ ഉപദേഷ്ടാവായി നിയമിതനായ ശേഷം അദ്ദേഹം ലണ്ടനിലേക്ക് താമസം മാറ്റി. അടുത്ത വർഷം റോയൽ കോളേജ് ഓഫ് ഫിസിഷ്യൻസിൽ ഫെലോഷിപ്പ് ലഭിച്ചു. 

വിരമിച്ച ശേഷം അദ്ദേഹം ദില്ലിയിലേക്ക് മടങ്ങി. അവിടെ അദ്ദേഹം മരിക്കുന്നതുവരെ ദരിദ്രർക്ക് സൗജന്യ മെഡിക്കൽ സേവനങ്ങൾ നൽകി.

 അവലംബം 

വർഗ്ഗം:1977-ൽ മരിച്ചവർ
വർഗ്ഗം:1906-ൽ ജനിച്ചവർ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ